آدم جی حاجی داؤد

سر آدم جی حاجی داؤد  (پیدائش: 30 جون، 1880ء - وفات: 26 جنوری، 1948ء) ہندوستان کے مشہور و معروف تاجر، صنعت کار، مخیر شخصیت اور تحریک پاکستان کے اکابرین میں شامل تھے۔ وہ پٹ سن کی صنعت کے بادشاہ کہلاتے تھے۔ مسلم کمرشل بینک اور آدم جی انشورنس کمپنی کے بانی تھے۔

 حالات زندگی 
سر آدم جی حاجی داؤد 30 جون، 1880ء کو جیت پور، گجرات (موجودہ بھارت) میں پیدا ہوئے تھے۔ خاندانی ماحول کی وجہ سے ابتدا ہی سے تجارت کی طرف راغب ہوئے اور غیر منقسم ہندوستان کے بڑے تاجروں میں شمار ہوئے۔ انھوں نے قائد اعظم محمد علی جناح کی ہدایت پر روزنامہ ڈان کی نئی دہلی سے اشاعت میں ہاتھ بٹایا اور کل ہند مسلم ایوانِ تجارت کی تنظیم قائم کی۔ وہ پٹ سن کی صنعت کے بے تاج بادشاہ کہلاتے تھے اور آدم جی انشورنس اور مسلم کمرشل بینک کے بانی تھے۔ تقسیم ہند کے بعد انھوں نے اس نوزائیدہ مملکت پاکستان کی اقتصادی بنیادیں استوار کرنے میں اہم کردار ادا کیا۔پاکستان کرونیکل: عقیل عباس جعفری، ورثہ / فضلی سنز، کراچی، 2010ء، ص 13

 وفات 
سر آدم جی حاجی داؤد 26 جنوری، 1948ء کو کراچی، پاکستان میں انتقال کر گئے۔

 حوالہ جات 

زمرہ:1880ء کی پیدائشیں
زمرہ:1948ء کی وفیات
زمرہ:آل انڈیا مسلم لیگ کے اراکین
زمرہ:پاکستانی صنعت کار
زمرہ:پاکستانی کاروباری شخصیات
زمرہ:پاکستانی مسلم شخصیات
زمرہ:پاکستانی ہمدرد عوام
زمرہ:کارکنان تحریک پاکستان
زمرہ:کراچی کی کاروباری شخصیات
زمرہ:گجراتی شخصیات
زمرہ:گجراتی نسل کی پاکستانی شخصیات
زمرہ:میمن شخصیات
زمرہ:نائٹس بیچلر
زمرہ:ہندوستانی نائٹ
زمرہ:ضلع راجکوٹ کی شخصیات
زمرہ:مہاجر شخصیات